**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการ**

**ขององค์กรปกครองส่วนท้องถิ่น**

**ภารกิจตามมิติ**

**4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด**

**4.1.1 มีการจัดทำรายงานการจัดทำระบบควบคุมภายในให้ผู้กำกับดูแล**

**รายละเอียดโครงการ/กิจกรรม/มาตรการ 4.1.1 (1)**

**ลำดับที่ 1**

**ชื่อโครงการ :** กิจกรรมการจัดทำแผนการตรวจสอบภายในประจำปี

**หลักการและเหตุผล**

การตรวจสอบภายในเป็นปัจจัยสำคัญที่จะช่วยให้การดำเนินการตามภารกิจของเทศบาลตำบล ดอนตรอ เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวม เป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงาน อีกทั้งยังเป็นแนวทางการปฏิบัติงาน ซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานของเทศบาลตำบลดอนตรอ เป็นไปอย่างถูกต้องและเป็นไปตามวัตถุประสงค์ของทางราชการ

**วัตถุประสงค์**

1. เพื่อจัดวางระบบควบคุมภายในตามระเบียบ คตง. ว่าด้วยการกำหนดมาตรฐานควบคุมภายใน พ.ศ.2544

2. เพื่อพิสูจน์ความถูกต้องและเชื่อถือได้ของข้อมูลและตัวเลขต่างๆ ทางด้านการบัญชี และด้านอื่นๆ ที่เกี่ยวข้อง

3. เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติรัฐมนตรี และนโยบายที่กำหนด

4. เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

5. เพื่อเป็นหลักประกันการใช้และระวังทรัพย์สินต่างๆ ของส่วนราชการเป็นไปอย่างเหมาะสม

**เป้าหมายและผลผลิต**

พนักงานเทศบาล ลูกจ้าง พนักงานจ้าง ของเทศบาลตำบลดอนตรอ

**พื้นที่ดำเนินการ**

สำนักงานเทศบาลตำบลดอนตรอ

**วิธีการดำเนินการ**

1. จัดทำแผนปฏิบัติงานตรวจสอบภายใน

2. ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

3. ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรีตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

4. สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนดเพื่อให้มั่นใจว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

5. รายงานผลการตรวจสอบและติดตามประเมินผล

**ระยะเวลาการดำเนินการ**

4 ปี (ปีงบประมาณ 2561-2564)

**งบประมาณดำเนินการ**

ไม่ใช้งบประมาณ

**ผู้รับผิดชอบโครงการ**

สำนักปลัด เทศบาลตำบลดอนตรอ

**ตัวชี้วัด/ผลลัพธ์**

1. บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

2. ความเสี่ยงในการเบิกจ่ายเงินลดน้อยลง

3. การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด

4. ลูกหนี้ภาษีโรงเรือนและที่ดินค้างชำระลดน้อยลง

**ลำดับที่ 2**

**ชื่อโครงการ :** กิจกรรมการจัดทำรายงานการควบคุมภายประจำปีงบประมาณ พ.ศ.2561-2564

**หลักการและเหตุผล**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดินอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด เทศบาลตำบลดอนตรอ จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**วัตถุประสงค์**

1. เพื่อติดตามประเมินผลการควบคุมภายใน ระดับองค์กรของเทศบาลตำบลดอนตรอ

2. เพื่อสรุปรายงานผลการประเมินการควบคุมภายในให้นายกเทศมนตรีตำบลดอนตรอทราบตามแบบที่ระเบียบกำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการการตรวจเงินแผ่นดินตามกำหนด

**เป้าหมาย**

ส่วนราชการทุกหน่วยงานของเทศบาลตำบลดอนตรอ

**พื้นที่ดำเนินการ**

ส่วนราชการทุกหน่วยงานของเทศบาลตำบลดอนตรอ

**วิธีดำเนินการ**

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบตามแบบ ปย.1 และประเมินผลการปรับปรุงการควบคุมภายในตามแบบ ปย.2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 69 ระดับองค์กร และนำเสนอผู้บริหาร พร้อมจัดส่งรายงานให้แก่ผู้กำกับดูแลและคณะกรรมการตรวจเงินแผ่นดิน

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชนโดยรวม

**4.1.2 มีการติดจามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติแผนการปรับปรุงควบคุมภายในให้ผู้กำกับดูแล**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมติดตามประเมินผลการควบคุมภายใน

**หลักการและเหตุผล**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นภาครัฐหรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆนอกเหนือจากด้านการเงินและบัญชีในหน่วยงาน จึงไม่สามารถสะท้องภาพถึงผลการดำเนินงานในภาพรวมของหน่วยงานได้ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์กรรวมของหน่วยงานนั้นๆ ว่ามีการดำเนินที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

เทศบาลตำบลดอนตรอ พิจารณาแล้วว่าเพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในของเทศบาลตำบลดอนตรอ ขึ้น

**วัตถุประสงค์**

1. เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัด

2. เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกเกี่ยวข้อง

3. เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**เป้าหมาย**

เพื่อให้การควบคุมภายในของเทศบาลตำบลดอนตรอเป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. แต่งตั้งคณะทำงานติดตามประเมินผลการควบคุมภายในตามระเบียบคณะกรรมการการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ.2544 ข้อ 6

2. ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเทศบาลตำบลดอนตรอเป็นไปอย่างมีประสิทธิภาพและประสิทธิผล

3. การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

4. รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีตำบลดอนตรอทราบ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

ทุกกอง/สำนัก ของเทศบาลตำบลดอนตรอ

**ตัวชี้วัด/ผลลัพธ์**

1. มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

2. กิจกรรมการควบคุมภายใน ร้อยละ 80 ได้ดำเนินการแก้ไข

3. ร้อยละของหน่วยงานรายงานการประเมินผลการควบคุมภายในครบทุกงาน

4. มีการจัดการความรู้ที่เกี่ยวข้องกับการควบคุมภายใน

5. ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน (ร้อยละ 80 ในระดับมาก)

**รายละเอียดโครงการ/กิจกรรม/มาตรการ**

**ลำดับที่ 2**

**ชื่อโครงการ :** มาตรการติดตามประเมินผลระบบควบคุมภายในเทศบาลตำบลดอนตรอ

**หลักการและเหตุผล**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.2544 กำหนดให้เทศบาลตำบลดอนตรอ ในฐานะหน่วยรับตรวจจัดวางระบบควบคุมภายในโดยใช้มาตรฐานการควบคุมในเป็นแนวทางหรือเครื่องมือในการบริหารจัดการความเสี่ยงที่เกิดจากการดำเนินกิจกรรม หรือโครงการต่างๆ ของหน่วยรับตรวจ และรายงานการประเมินผลการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ โดยมีวัตถุประสงค์เพื่อสร้างความมั่นใจอย่างสมเหตุสมผลว่าดำเนินงานของหน่วยรับตรวจจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหายการรั่วไหล การสิ้นเปลือง หรือการทุจริตในหน่วยรับตรวจ ด้านความเชื่อถือได้ของรายงานทางด้านการเงิน และด้านการปฏิบัติตามกฎหมาย ระเบียบ ข้อบังคับ และมติคณะรัฐมนตรี

การดำเนินการจัดวางระบบควบคุมภายใน เพื่อนำความเสี่ยงที่มีหรือคาดว่าจะมีและจัดให้มีกิจกรรมการควบคุมที่มีประสิทธิภาพและประสิทธิผลเพื่อป้องกันหรือลดความเสียหาย ความผิดพลาดที่อาจเกิดขึ้น และให้สามารถบรรลุตามวัตถุประสงค์ของการควบคุมภายใน จึงได้กำหนดมาตรการการติดตามประเมินผลการควบคุมภายใน

**วัตถุประสงค์**

1. เพื่อให้ส่วนราชการที่รับผิดชอบจัดทำและนำแผนการปรับปรุงหรือบริหารการจัดการเสี่ยงไปดำเนินการเพื่อควบคุมลดความเสี่ยง ในการป้องกันหรือลดความผิดพลาด ความเสียหาย การรั่วไหล การสิ้นเปลือง หรือทุจริตในหน่วยรับตรวจ

2. เพื่อให้มีการติดตามประเมินผลการปฏิบัติตามแผนการปรับปรุงหรือการบริหารจัดการความเสี่ยงระบบควบคุมภายในของส่วนราชการที่รับผิดชอบ และรายงานผลต่อคณะกรรมการตรวจเงินแผ่นดิน ผู้กำกับดูแลภายในเวลาที่กำหนด

3. เพื่อเป็นการเสริมสร้างและปรับปรุงกลไกการควบคุมภายมในให้เกิดประสิทธิภาพและประสิทธิผล

**เป้าหมาย**

ทุกส่วนราชการของเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ประธานคณะกรรมการการติดตามประเมินผลการควบคุมภายในเทศบาลตำบลดอนตรอ (ระดับองค์กร) จัดส่งรายงานแผนการปรับปรุงการควบคุมภายใน (แบบ ปอ.3) ให้ทุกส่วนราชการไปดำเนินการบริหารจัดการความเสี่ยงในส่วนที่รับผิดชอบและมีการติดตามผลระหว่างปี

2. หัวหน้าส่วนราชการของเทศบาลตำบลดอนตรอนำแผนการปรับปรุงการควบคุมภายใน (แบบ ปอ.3) ไปดำเนินการบริหารจัดการความเสี่ยงภายในเวลาที่กำหนด และรายงานผลการดำเนินการต่อที่ประชุมคณะกรรมการติดตามประเมินผลการควบคุมภายในของส่วนราชการ (ระดับส่วนย่อย)

3. หัวหน้าส่วนราชการของเทศบาลตำบลดอนตรอนำแผนการปรับปรุงการควบคุมภายใน (แบบ ปอ.3) พร้อมปัญหาอุปสรรคต่อประธานการติดตามประเมินผลการควบคุมภายในเทศบาลตำบลดอนตรอ

4. คณะกรรมการติดตามประเมินผลการควบคุมภายในเทศบาลตำบลดอนตรอประชุมพิจารณาและประเมินผลการควบคุมและบริหารจัดการความเสี่ยงของแต่ละส่วนราชการว่ามีความเพียงพอหรือไม่ หรือจะต้องดำเนินการบริหารจัดการความเสี่ยงต่อไป

5. รายงานผลการติดตามการปฏิบัติตามแผนการปรับปรุงการควบคุมภายในต่อคณะกรรมการตรวจเงินแผ่นดินและผู้กำกับดูแลอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

1. ส่วนราชการที่รับผิดชอบมีการนำแผนการปรับปรุงการควบคุมภายในไปดำเนินการบริหารจัดการความเสี่ยง

2. มีการติดตามผลการปฏิบัติตามแผนการปรับปรุงการควบคุมภายใน

3. มีการรายงานการติดตามประเมินผลการควบคุมภายในต่อคณะกรรมการตรวจเงินแผ่นดินผู้กำกับดูแลภายในเวลากำหนด

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคลเกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

**รายละเอียดโครงการ/กิจกรรม/มาตรการ 4.2.1 (1)**

**ลำดับที่ 1**

**ชื่อโครงการ :** กิจกรรมส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

**หลักการและเหตุผล**

การบริหารงานบุคคลเป็นกระบวนการเกี่ยวกับบุคคลถือเป็นสิ่งสำคัญหรือเป็นหัวใจขององค์กรจึงจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

เทศบาลตำบลดอนตรอ จึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลของเทศบาลตำบลดอนตรอเป็นไปอย่างโปร่งใส และสามารถตรวจสอบได้

**วัตถุประสงค์**

1. เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

2. เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**เป้าหมาย**

พนักงานเทศบาล พนักงานครูเทศบาล ลูกจ้างประจำ และพนักงานจ้าง ที่มีการดำเนินการบริหารงานบุคคล

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.ท.จ.จังหวัดอื่น รวมถึงให้ประชาชนภายในตำบลทราบโดยการประกาศสียงตามสายในหมู่บ้าน

- มีการประชาสัมพันธ์ลงในเว็บไซต์ของเทศบาลตำบลดอนตรอ

- มีการติดประกาศประชาสัมพันธ์ที่บอร์ดประชาสัมพันธของเทศบาลตำบลดอนตรอ

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานเทศบาล (ก.ท.จ.) ก่อน

- ในการออกคำสั่งการบรรจุแต่งตั้ง เทศบาลตำบลดอนตรอจะออกคำสั่งแต่งตั้งได้ ต้องไม่ก่อนวันที่เทศบาลตำบลดอนตรอรับมติคณะกรรมการพนักงานเทศบาล (ก.ท.จ)

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

ประชาชนได้รับข่าวสารและสามารถตรวจสอบบริหารงานบุคคลเกี่ยวกับการบรรจุ การโอน ย้าย ของเทศบาลตำบลดอนตรอ และมีแนวทางในปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาผลประโยชน์จากทรัพย์สินของทางราชการ**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมการรายงานผลการใช้จ่ายเงินให้ประชาชนได้รับทราบ

**หลักการและเหตุผล**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรีวิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกันไม่เลือกปฏิบัติเสริมสร้างความโปร่งใสในการปฏิบัติงาน ท การบริหารงานการเงินการคลังเกิดโปร่งใสไม่เกิดการทุจริตคอร์รัปชันมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่องมีกระบวนการทางคลังที่เปิดเผยข้อมูลอื่นต่อประชาชน

**วัตถุประสงค์**

1. เพื่อให้เกิดความโปร่งใสสามารถตรวจสอบได้

2. การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3. ปฏิบัติงานถูกต้องตามระเบียบที่เกี่ยวข้อง

4. ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนตรวจความถูกต้องได้

**เป้าหมาย**

ประชาชนในเขตเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2547 และแก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานเทศบาลตำบลดอนตรอ ภายในเก้าสิบวันนับแต่สิ้นปี และจัดทำรายงานแสดงผลการดำเนินงานตามที่กรมส่งเสริมการปกครองส่วนท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

กองคลัง เทศบาลตำบลดอนตรอ

**ตัวชี้วัด/ผลลัพธ์**

1. มีการพัฒนาการบริหารด้านการเงินการคลังและงบประมาณอย่างมีประสิทธิภาพ

2. มีการเบิกจ่ายถูกต้อง รวดเร็ว เกิดความประหยัด

3. ประชาชนได้รับทราบข้อมูล และสามารถตรวจสอบการบริหารงบประมาณ รายรับ-รายจ่าย และการหาประโยชน์จากทรัพย์สินของราชการ

**4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมการจัดหาคณะกรรมการจัดซื้อจัดจ้างจากตัวแทนชุมชน

**หลักการและเหตุผล**

เทศบาลตำบลดอนตรอได้เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ.2546 และแผนยุทธศาสตร์การพัฒนาระบบราชการไทย (พ.ศ.2556-2561) เทศบาลตำบลดอนตรอ จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์กรการบริหารส่วนตำบลทุกขั้นตอน ซึ่งหมายความรวมถึงถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู้การบริหารราชการการที่เปิดเผย โปร่งใส เน้นการส่วนร่วมของประชาชน และพัฒนาระบบราชการเพื่อตอบสนองความต้องการและ เพื่อประโยชน์ของประชาชนเป็นสำคัญ

**วัตถุประสงค์**

1. เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้างของเทศบาลตำบลดอนตรอ

2. เพื่อป้องกับการทุจริตในด้านที่เกี่ยวกับข้องกับงบประมาณของเทศบาลตำบลดอนตรอ ให้เกิดการพัฒนาได้อย่างคุ้มค่า

**เป้าหมาย**

ตัวแทนชุมชนในพื้นที่เทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้างได้แก่ กรรมการตรวจการจ้าง

2. จัดทำคำสั่งแต่งตัวคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ.2535 แก้ไขเพิ่มเติม พ.ศ.2553 มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ แต่เทศบาลตำบลดอนตรอให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

3. จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

กองคลัง เทศบาลตำบลดอนตรอ

**ตัวชี้วัด/ผลลัพธ์**

การจัดซื้อจัดจ้างของเทศบาลตำบลดอนตรอ มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาทุจริตคอร์รัปชัน

**4.3 การส่งเสริมบทบาทการตรวจสอบสภาท้องถิ่น**

**4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

**หลักการและเหตุผล**

ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข แหละหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์ หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความรู้เข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสี่ยหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฏหมายหรือถูกตรวจสอบ

ดังนั้น เพื่อให้ผู้บริหารและสมาชิกสภาเทศบาลตำบลดอนตรอได้เพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต งานนิติการสำนักปลัดเทศบาล จึงได้รับจัดทำโครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น ขึ้น

**วัตถุประสงค์**

1. เพื่อให้ผู้บริหาร และสมาชิกสภาเทศบาลตำบลดอนตรอ เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

2. เพื่อให้ผู้บริหาร และเทศบาลตำบลดอนตรอ มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

3. เพื่อให้ผู้บริหาร และเทศบาลตำบลดอนตรอ มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

4. เพื่อให้ผู้บริหาร และสมาชิกเทศบาลตำบลดอนตรอ มีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**เป้าหมาย**

ผู้บริหารเทศบาลตำบลดอนตรอ จำนวน 4 คน และสมาชิกสภาเทศบาลตำบลดอนตรอ จำนวน 12 คน

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำกลุ่มทางไลน์และเฟสบุ๊ค

2. จัดทำบอร์ดประชาสัมพันธ์ ณ สำนักงานเทศบาล

3. ส่งแจ้ง

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. ผู้บริหาร และสมาชิกสภาเทศบาลตำบลดอนตรอได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

2. ผู้บริหารและสมาชิกสภาเทศบาลตำบลดอนตรอมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

3. ผู้บริหาร และสมาชิกสภาเทศบาลตำบลดอนตรอมีความรู้ความเข้าใจให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

4. ผู้บริหาร และสมาชิกสภาเทศบาลตำบลดอนตรอมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**ลำดับที่ 2**

**ชื่อโครงการ :** กิจกรรมการส่งเสริมและพัฒนาศักยภาพสมาชิกสภาท้องถิ่น

**หลักการและเหตุผล**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะความรู้ของสมาชิกสภาท้องถิ่นให้มีความพร้อมที่จะภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่เทศบาลตำบลดอนตรอได้ดำเนินการ เพื่อให้สมาชิกสภาท้องถิ่นมีความรู้และทักษะด้านการประครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น เทศบาลตำบลดอนตรอ จึงได้มีการจัดส่งสมาชิกท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**วัตถุประสงค์**

1. เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

2. เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3. เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**เป้าหมาย**

สมาชิกสภาเทศบาลตำบลดอนตรอ จำนวน 12 คน

**พื้นที่ดำเนินการ**

ทั้งในเทศบาลตำบลดอนตรอ และหน่วยงานที่จัดฝึกอบรม

**วิธีดำเนินการ**

1. ฝ่ายบริหารงานบุคคลตรวจสอบหลบักสูตรการฝึกอบรมทั้งภายในเทศบาลตำบลดอนตรอและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

2. เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชา เพื่อส่งเสริมสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเอง โดยสำนัก/กองงานที่รับผิดชอบ

3. แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการอบรมเสนอประธานสภา โดยผ่านนายกเทศมนตรีตำบลดอนตรอ

4. งานการเจ้าหน้าที่ สำนักปลัดเทศบาล ดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกเทศบาลตำบลดอนตรอ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ใช้งบประมาณจากหมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการเดินทางไปราชการในราชอาณาจักรและนอกราชอาณาจักร

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

2. สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

3. การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของ ฝ่ายบริหาร

**หลักการและเหตุผล**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบลดอนตรอมีบรรยากาศการทำงานแบบมีส่วนร่วมและประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในเทศบาลตำบลดอนตรอและลดการทุจริตได้

เทศบาลตำบลดอนตรอ จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานคณะกรรมการในการดำเนินงานของเทศบาล เพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**วัตถุประสงค์**

1. เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

2. เพื่อให้เกิดความโปร่งใสและลดการทุจริต สามารถตรวจสอบได้

3. สมาชิกสภาท้องถิ่นเข้าใจบทบาท หน้าที่ของตนเองมากขึ้น

**เป้าหมาย**

สมาชิกสภาเทศบาลตำบลดอนตรอ จำนวน 12 คน

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

2. แต่งตั้งสมาชิกสภาท้องถิ่นเป็นคณะกรรมการตรวจการดำเนินการต่างๆ เช่น การจัดซื้อจัดจ้างโครงการต่างๆ การแปรญัตติร่างข้อบัญญัติประจำปี การตรวจรายงานการประชุม การติดตามประเมินผลแผนพัฒนาฯลฯ

3. สมาชิกสภาท้องถิ่นตั้งกระทู้ถามบริหารงานในการประชุมสภาเทศบาลตำบลดอนตรอ

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

2. การปฏิบัติงานต่างๆ มีความโปร่งใส ตรวจสอบได้

**ลำดับที่ 2**

**ชื่อโครงการ :** กิจกรรมการมีส่วนร่วมในการปฏิบัติงานของสมาชิกสภาเทศบาลตำบล

**หลักการและเหตุผล**

การส่งเสริมและพัฒนาความเข้มแข็งขององค์กรปกครองส่วนท้องถิ่น เกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหารและฝ่ายสภาขององค์กรปกครองส่วนท้องถิ่นที่มาจากการเลือกตั้งฝ่ายข้าราชการองค์กรปกครองส่วนท้องถิ่น บุคลากรเหล่านี้มีบทบาทและต้องทำหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองส่วนระบอบประชาธิปไตย ให้มีการกระจายอำนาจการตัดสินใจ และแก้ไขปัญหาภายในตำบลและตอบสนองความต้องการของประชาชน ตลอดจนมีการถ่วงดุลอำนาจระหว่างฝ่ายสภากับฝ่ายบริหาร และที่สำคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงานขององค์กรบริหารส่วนตำบล

เทศบาลตำบลดอนตรอได้เล็งเห็นถึงความสำคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดำเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่างๆ เพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อำนาจหรือปฏิบัติหน้าที่ให้เกิดความสมดุลในการบริหารงาน

**วัตถุประสงค์**

1. เพื่อเป็นการส่งเสริมให้สมาชิกสภาเทศบาลตำบลดอนตรอมีบทบาทในการปฏิบัติงาน และการมีส่วนร่วมในการทำงาน

2. เพื่อให้การตรวจสอบการปฏิบัติงานของฝ่ายบริหาร

3. เพื่อเป็นการบรรเทาความเดือดร้อนของประชาชน

**เป้าหมาย**

สมาชิกสภาเทศบาลตำบลดอนตรอ จำนวน 12 คน

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. แต่งตั้งสมาชิกสภาเทศบาลตำบลดอนตรอเป็นคณะกรรมการร่วมในการปฏิบัติงานในเรื่องต่างๆ เช่น แต่งตั้งเป็นคณะกรรมการศูนย์ยุติธรรมชุมชน ร่วมกับสำนักงานยุติธรรมจังหวัด จำนวน 7 คน

2. สมาชิกสภาเทศบาลตำบลดอนตรอที่ได้รับการแต่งตั้ง เข้าร่วมปฏิบัติหน้าที่นำข้อมูลแจ้งในที่ประชุมสภาเทศบาลตำบลดอนตรอ เพื่อทำการปรับปรุงระบบการปฏิบัติงานในส่วนที่ประชาชนได้รับความเดือดร้อนและความต้องการของประชาชน

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

การพัฒนาเทศบาลตำบลดอนตรอเป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วน เพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** มาตรการการส่งเสริมและพัฒนาเครือข่ายด้านการป้องกันการทุจริต

**หลักการและเหตุผล**

พระราชบัญญัติเทศบาล พ.ศ.2496 แก้ไขเพิ่มเติม (ฉบับที่ 13) พ.ศ.2552 กำหนดให้เทศบาลมีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ.2546 และนโยบายของรัฐบาลในการป้องกันและปราบปรามการทุจริตซึ่งมุ่นเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริต

ปัญหาเกี่ยวกับการทุจริตคอร์รัปชันสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติ ซึ่งเทศบาลตำบลดอนตรอมีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์กรประกอบหลายๆ ด้าน ในการร่วมกันพัฒนาท้องถิ่น ในการนี้ การมีเครือข่ายที่ดีคอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชัน ซึ่งเป็นการเปิดโอกาสให้ภาครัฐ ภาคเอกสาร รัฐวิสาหกิจรวมถึงภาคประชาชนได้มีส่วนร่วมในการเป็นเครือข่ายร่วมกับเทศบาลตำบลดอนตรอ ในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชันในท้องถิ่น

เทศบาลตำบลดอนตรอพิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง

**วัตถุประสงค์**

1. เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

2. เพื่อพัฒนาองค์กรความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

3. เพื่อให้เกิดความร่วมมือร่วมใจในการป้องกันการทุจริตในพื้นที่เทศบาลตำบลดอนตรอ

**เป้าหมาย**

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตเทศบาลตำบล ดอนตรอเข้ามามีส่วนร่วมในการเป็นเครือข่ายด้านการป้องกันการทุจริตร่วมกับเทศบาลตำบลดอนตรอ

**พื้นที่ดำเนินการ**

ในเขตพื้นที่เทศบาลตำบลดอนตรอ

**วิธีดำเนินการ**

1. แต่งตั้งตัวแทนภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตเทศบาลตำบลดอนตรอ

2. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

3. ปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการของเทศบาลตำบลดอนตรอ ในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

4. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

5. ทำบันทึกข้อตกลง (MOU) ร่วมกันระหว่างเทศบาลตำบลดอนตรอ กับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. ทำให้เกิดแกนนำ แนวทางร่วมและเครือข่ายในการรักษาผลประโยชน์ของท้องถิ่น

2. ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

3. ทำให้เกิดความร่วมมือร่วมใจในการป้องกันการทุจริตในพื้นที่เทศบาลตำบลดอนตรอ

**4.4.2 บูรณาการทุกภาคส่วนเพื่อต่อต้านการทุจริต**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมการติดป้ายประชาสัมพันธ์กรณีพบเห็นการทุจริต

**หลักการและเหตุผล**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักละร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมีส่วนร่วมในการป้องกันและปราบปรามการทุจริต

**วัตถุประสงค์**

1. เพื่อให้ประชาชนมีส่วนร่วมในการป้องกันการทุจริต

2. เพื่อแสดงเจตนารมณ์ในการแก้ไขปัญหาการทุจริต

**เป้าหมาย**

ที่ผ่านสัญจรไปมา

**พื้นที่ดำเนินการ**

ตำบลดอนตรอ

**วิธีดำเนินการ**

1. ขออนุมัติจัดทำป้ายประชาสัมพันธ์

2. ปิดประกาศประชาสัมพันธ์ ณ บริเวณสี่แยกตำบลดอนตรอ

3. จัดเจ้าหน้าที่รับผิดชอบรับแจ้งเหตุทางโทรศัพท์

4. บันทึกเรื่องร้องเรียน ร้องทุกข์

5. เสนอผู้บริหารพิจารณาสั่งการ

6. ดำเนินการปรับปรุงแก้ไขเรื่องที่ได้รับการร้องเรียน

**ระยะเวลาดำเนินงาน**

4 ปี (ปีงบประมาณ พ.ศ.2561 – 2564)

**งบประมาณที่ใช้ในการดำเนินงาน**

เบิกจ่ายจากหมวดค่าวัสดุ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. จำนวนเรื่องร้องเรียนเกี่ยวกับการทุจริต

2. นำเรื่องที่ได้รับการร้องเรียนไปดำเนินการปรับปรุงแก้ไข